《致政张安卿承事挽词三首 其一》
宋代·祖德恭

孝养人谁及，清修少比伦。旋闻丹旐具，俄见轴车存。

空叹音尘远，犹思燕席温。安然向窀穸，感涕一销魂。

作者简介：祖德恭，字肃之，上蔡（今属河南）人。无择侄。徽宗宣和三年（一一二一），通判邵州（《宋会要辑稿》职官六九之七）。曾因待知普州阙寓居安陆。事见《龙学文集》卷一六。今录诗三首。